[{"text_idx": "#000000", "text": "Kuidas toime tulla a\u0308geda hingamisteede viirusnakkusega?"}, {"text_idx": "#000004", "text": "Va\u0308ldi rahvakogenemisi, ka\u0308tlemist ja la\u0308hedasi kontakte ko\u0303rgenenud nakkusperioodil.\nPese regulaarselt ka\u0308si vee ja seebiga vo\u0303i desinfitseeri alkoholi sisaldava desinfitseeriva lahusega, tee seda kindlasti pa\u0308rast seda kui oled ko\u0308hinud vo\u0303i aevastanud.\nKui sa ei ole just ka\u0308si pesnud, a\u0308ra puuduta silmi, nina vo\u0303i suud.\nKata ko\u0308hides vo\u0303i aevastades oma suu ja nina u\u0308hekordselt kasutatava taskura\u0308tiga.\nO\u0303peta nakkusohtu va\u0308ltivaid meetmeid oma lastele ning ja\u0308lgi, et nad neid ta\u0308idaksid."}, {"text_idx": "#000005", "text": "Hingamisteede a\u0308geda nakkuse po\u0303hjustajad on sageli hoopis teised viirused, mida arvatakse olevat umbes 200. Gripp ja gripija\u0308rgsed tu\u0308sistused suurendavad oluliselt tervishoiuteenuste osutajate to\u0308o\u0308koormust ja to\u0303stavad ravikulusid. Sagedamini tekkivad gripi tu\u0308sistused on hingamiselundkonna kahjustused \u2013 eeska\u0308tt kopsupo\u0303letik, su\u0308damekahjustused, lihaskahjustused, keskna\u0308rvisu\u0308steemi kahjustused ja Reye su\u0308ndroom. Tu\u0308sistuste tekke risk on suurem vanematel inimestel ja krooniliste haiguste po\u0303dejatel. Raskete tu\u0308sistustega haiged vajavad ravi haiglas, kergematel juhtudel arsti ja\u0308relevalve all kodus. Gripiepideemia majanduslik kahju arenenud riikides on 9-55 miljonit EUR u\u0308he miljoni elaniku kohta."}, {"text_idx": "#000013", "text": "\u2013 Alandage tuulutamisega toa temperatuuri. Samuti mida va\u0308rskem o\u0303hk, seda va\u0308hem haigustekitajaid ruumis."}, {"text_idx": "#000015", "text": "\u2013 Ku\u0308lmad ma\u0308hised otsmikule. Laste puhul on to\u0303hus ka kogu keha jahutamine. Kasutage kehasooja vett. Tehke lapse keha u\u0308leni veega ma\u0308rjaks ning seeja\u0308rel lehvitage ra\u0308tikuga nahk kuivaks. Ma\u0308rjaks tehakse kogu keha, eriti kael ja kaenlaalused, kuivaks ja\u0308etakse na\u0308gu ja suguelundid. Niiskuse aurustumisel nahapinnalt alaneb kogu keha temperatuur. Tavaliselt langeb kehatemeratuur jahutamise ja\u0308rgselt 1 kraad. Sellist jahutamist tohib teha korduvalt. Lapse \u201ea\u0308ra ku\u0308lmetamist\u201c ei maksa karta."}, {"text_idx": "#000019", "text": "Arsti poole tuleb po\u0308o\u0308rduda juhul kui tekivad hingamisraskused, palavik ei allu tavalistele raviannustele vo\u0303i to\u0303useb kiiresti, esineb valu vo\u0303i survetunne rinnus vo\u0303i ko\u0303hus, pearinglus vo\u0303i segane olek ning raske ja sage oksendamine. Lastel vo\u0303ivad seisundi raskele halvenemisele viidata ka a\u0308rrituvus, loidus (sh laps ei a\u0308rka unest ka a\u0308ratamisel), liialt kiire hingamine, naha sinakas varjund ja huulte kuivus ning kui laps ei joo piisavalt vo\u0303i oksendab tugevalt ja sageli. Alla aasta vanuse lapse haigestumisest ja tema seisundi halvenemisest informeeri koheselt perearsti. Samuti tuleks olla ta\u0308helepanelik palaviku ja to\u0303sise ko\u0308ha suhtes, mis tekivad pa\u0308rast viirusna\u0308htude esmast paranemist. Raskele seisundile viitavate tunnuste ilmnemisel konsulteeri viivitamatult perearstiga, kui temaga ei o\u0303nnestu kontakteeruda, helista konsulteerimiseks perearsti no\u0303uandetelefonile 1220 vo\u0303i kiirabi kutsumiseks telefonil 112."}, {"text_idx": "#000020", "text": "Kutsuge koheselt kiirabi (112), kui lapsel on hingamisraskused, laps ko\u0308hib haukuvalt vo\u0303i tal on krambihoog!"}]